Da se danas održavaju izbori, lijeva koalicija odnosno SDP odnijela bi relativnu pobjedu, a popularnost im je i dalje u padu, pokazalo je istraživanje Crodemoskop, koje je Promocija Plus napravila za HTV.

Kad bi se sljedeći vikend održavali izbori za Sabor, SDP bi dobio malo više od 24% glasova, HDZ 21,6%, laburisti 7,5%, a HNS 4,8%. I SDP, i HDZ i HNS su u odnosu na prošli mjesec u padu, a laburisti su porasli za 0,5%. Koalicija SDP-HNS-IDS-HSU uzima gotovo 29% glasova, koalicija HDZ- HSS- HSP - BUZ- HDS malo više od 25 posto, a laburisti 8%.

Ivo Josipović i dalje je uvjerljivo najpopularniji političar, a daleko iza njega su ministar financija Slavko Linić i čelnik Laburista Dragutin Lesar. Najnegativniji političar i dalje je šef HDZ-a Tomislav Karamarko, a slijedi ga premijer Zoran Milanović.

Politiku Vlade, pokazalo je istraživanje, podržava manje od 9 posto građana, a najviše je onih koji njezin rad ocjenjuju s ocjenama 1 i 2. Najvišu ocjenu dalo joj je tek 1,6 posto građana.